tomron87/hebrew-wikipedia-sentences-corpus huggingface dataset:
קַרְיָינָא דְּאִיגַּרְתָּא אִיהוּ לֶיהֱוֵי פַּרְוַונְקָא הוא ביטוי ארמי שמשמעו: קורא (כרוז) האיגרת (הצו) – הוא יוציאה לפועל.
כלומר, הקורא לפעולה – יבצע אותה בעצמו.
בשימוש היומיומי קורא הביטוי לאידאולוגים להיות גם אנשי מעשה.
לפי המתואר בתלמוד הבבלי במסכת סנהדרין, לפני שהרג פינחס את זמרי בן סלוא על שבעל את כזבי בת צור הנכרית, הוא ניהל דיאלוג קצר עם משה:
כלומר: אם כך לימדתיך, אל תדבר, קום ועשה מעשה.
המילה "פרוונקא" הושאלה לארמית מן השפות האיראניות, ומשמעותה המקורית: מנהיג, מורה דרך ההולך בראש, אך בארמית היא קיבלה גם משמעות של "שליח הנושא את האיגרת".
ומשמעותו המילולית של הביטוי: הקורא את האיגרת, הוא יהיה המוביל, הצועד בראש והמוציא אל הפועל.
או: הקורא את האיגרת, הוא יהיה השליח לשאת אותה אל יעדה.
ובמסכת סנהדרין (דף צו' עמוד א') שנבוכדנאצר היה ספריה דבלאדן מלך בבל והיה מחה ספריה אחר על מכתב שכתב לחזקיהו המלך.
והסופר השיב לנבוכדנאצר "קריינא דאיגרתא איהו ליהוי פרוונקא." וגם ייתכן שזה המקור של "קריינא" בגלל שהיה סיפור של קריינא ופרוונקא.
ואולי הגמרא לגבי פנחס שואל את הביטוי.
וגם במדרש (שמואל א' פרק כב' פסוק יח') שדואג האדמי הביא לשון הרע על נוב עיר הכהנים לשאול המלך וצווה המלך שדואג הרוג העיר בלשון "קריינה."
הביטוי נכנס לשפת הדיבור, ובמסכת בבא מציעא () מתואר שכאשר השיא רבי אלעזר ברבי שמעון עצות לשוטר מקוף, ושיפר את הצלחותיו בתפיסת גנבי רכוש, נודע הדבר לממונים מטעם מלכות רומי, שאמרו: "קריינא דאיגרתא איהו ליהוי פרוונקא", ומינו אותו לתפוס גנבים.
קֶרֶייטים (במונגולית: Хэрэйд חֶרֶייד, בסינית: 克烈 קֶה-ליֶה, בקזחית: Керейіт - קֶרֶייט, בפרסית: قرائیها - קיראיט) היו קבוצה אתנית מונגולית-טורקית עתיקה, אחת מחמשת איחודי השבטים או החאנויות ("חאנליג") המונגוליות-טורקיות, שבטים שחיו במאות 10-13 במרחב המונגולי - באזור מונגוליה ועבר הבאיקל של ימינו.
שאר הקונפדרציות השבטיות היו המונגולים, המרקיטים, הטטרים והניימאנים.
הסינים קראו להם "טטרים שחורים".
בתחילת המאה ה-11 התנצרו לפי הדת הנוצרית המזרחית הנסטוריאנית.
הם חיו בחלק העליון של הנהר סלנגה ובעמקי הנהרות אורחון וטול.
לפי החוקר וסילי ברטולד (1913) אזור שליטתם השתרע בין החלק העליון של נהר אונון ונהר חרלן ולאורך הנהר טול.
הוא גבל בצפון-מערב בנחלת האויראטים, בצפון בנחלות המרקיטים והבאיאטים, במזרח בנחלת החאמאג-מונגולים, הטאיצ'וטים, הברלסים, הבורג'יגינים והטטרים, במערב באזור הניימאנים ובדרום בנחלת הטנגוטים.
לקרייטים היו: כתב, ישות מדינית וחוקים משלהם.
זמן רב היו בני ברית של טמוג'ין-ג'ינגיס חאן ואחרי שהסתכסכו אתו נוצחו על ידו.
בהמשך השתתפו בצמיחת האימפריה המונגולית ובאופן הדרגתי נטמעו בממלכות (ה"חאנויות") המונגוליות-טורקיות שקמו אחרי התפרקותה במאה השלוש עשרה.
מוצא אשת בנו של ג'ינגיס חאן, טולוי, ושל בניהם - החאנים מונגקה וקובלאי - היה חריידי.
שורשים קרייטים היו גם לאשתו של הולגו חאן, דוקוז חאתון, וכן לצאצאיהם האילח'אנים ששלטו בפרס.
בשפה המונגולית המודרנית שמה של קונפדרציית שבטים זו היא "קרייד" או "חרייד".
בשפות הטורקיות המודרניות ובשפות אירופיות כולל רוסית, צרפתית ואנגלית היא ידועה כ"קֶרֶייט".
מבחינה אטימולוגית, ייתכן כי שם זה מיוחס למילה המונגולית хар - "חאר" ולמילה הטורקית קדומה qarā קארא - שמשמעותן "שחור" או "שחרחר".
המלומד רשיד א-דין המדאני, (1318-1247), ההיסטוריון הרשמי של החצר האילח'אנית בפרס, מזכיר בספרו "ג'אמע אל-תוואריח'", אגדה מונגולית המספרת שמוצאם של שבטים אלה בשמונה אחים, ראשי שבטים, שהיו שחרחרים במיוחד בשערם.
קראיט היה ראש השבט המוביל.
שאר אחיו היו ג'ירקין, קונקנט, סקאיט, טומאוט, אלבאט, כמו כן דונגחייד וכירך.
לפי גרסה אחרת של אותה אגדה, שמונת האחים השחרחרים היו בניהם של מלך.
בגלל צבע שערם נקראו "קראיט".
צאצאיהם של כל אחד מהבנים נקראו עם הזמן בשמות שונים, כשרק אחד מהם, המוביל, שמר את השם קראיט.
לפי חוקרים אחרים, "חרייד" יכול להיות שם טוטמי שמקורו במילה המונגולית хэрээ - "חראֶאֶ", שמובנה "עורב"
הקרייטים נכנסו להיסטוריה כקבוצה מובילה בקונפדרציית השבטים זובו, ברית רחבה של שבטים ששלטו בשטח הנוכחי של מונגוליה במאות ה-11 וה-12 ונאבקו תכופות בשושלת ליאו שבצפון סין, ששלטו במרבית השטח של מונגוליה.
עדיין לא ברור אם הקרייטים היו טורקים או מונגולים בשפתם.
לפי כמה היסטוריונים, שמותיהם ותאריהם מצביעים יותר על היותם דוברי שפה טורקית.
שמם תועד לראשונה במסמכים של הכנסייה הסורית המציינים שהחריידים הומרו לדת הנוצרית המזרחית בסביבות שנת 1000 על ידי המיטרופוליט עבדישו ממרב העתיקה.
אחרי התפרקות קונפדרציית שבטי זובו, הקרייטים שמרו על שליטתם בערבות האזור עד שנכנעו לג'ינגיס חאן והסתפחו לממלכתו.
בשיא כוחם היו מאורגנים הקרייטים באופן דומה לניימאנים ולשבטים חזקים אחרים שבערבות.
רשיד א-דין אל המדאני כתב בסביבות 1300 בספר הכרוניקה שלו "ג'אמי א-תוואריך" קטע שהוקדש לקרייטים:
הקרייטים התחלקו לפלג מרכזי ולפלג חיצוני.
הפלג המרכזי שימש כמשמר החאן והורכב מבני שבטים שונים שהיו נאמנים בלעדית לחאן.
מצב זה גרם להפיכת הפלג המרכזי למעין ממלכה פאודלית.
הפלג החיצוני הורכב משבטים שנשבעו אמונה לחאן אבל חיו על מרעותיהם השבטיים ונהנו מחצי אוטונומיה.
בירת החאנות הקרייטית הייתה אורטה בלגאסון, ככל הנראה מבצר אויגורי או חיטאי עתיק.
אחד המנהיגים הקרייטים הידועים הראשונים היה מרגוז (מרכוס) בוירוק ח'אן, שהנהיג גם את קונפדרציית זובו.
הוא שאף להשיג שליטה באזור גובי המזרחי ונכנס לעימות עם שליטי הטטרים המקומיים ועם קיסרי סין מבייג'ינג שהשתייכו לשושלת ליאו החיטאית.
בסביבות 1100 הובס מרגוז בוירוק על ידי הטטרים, שהסגירו אותו לידי אנשי הקיסר מבייג'ינג אשר הוציאו אותו להורג.
אלמנתו התנקמה על ידי רציחת החאן הטטרי.
למרגוז בוירוק היו שני בנים - קורג'אקוס (קיריאקוס) בוירוק וגור חאן.
את ראשות הממלכה ירש הראשון, קורג'אקוס בוירוק ח'אן.
אחת מנשותיו הייתה טורגיימיש חאתון, בת הח'אן קורצ'י בוירוק ח'אן של בני ניימאן.
לקורג'אקוס בוירוק ח'אן נולדו בנים רבים, עמם נמנה טוגרול, יולה מנגוס, טאי-טימור, בוחה טימור.
יחד עם החיטאיים, הפכו הקרייטים לבני חסות של ממלכת קארה-חיטאי.
אחרי מותו של קורג'אקוס בוירוק חאן, השרת הטטרי של אילמה, אלמנתו, הפך לעוצר בפועל.
בסופו של דבר, טוגרול (שמשמעות שמו היא בז ארקטי), במונגולית - טוריל - רצח את אחיו הצעירים ועלה לשלטון כטוגרול ח'אן.
הוא שלט משנות ה-1160 ועד 1203. הקים את ארמונו במקום שבו נמצאת אולן בטור של ימינו.
טוגרול נאלץ להיאבק על השלטון עם דודו, גורחאן, שנתמך זמנית על ידי אינאנץ', החאן של הניימאנים, ובמאבק זה נעזר על ידי יסוגיי בטיר, אביו של טמוג'ין, לימים ג'ינגיס חאן.
הקרב המכריע התקיים בקרבן טלסוט.,
יסוגיי בטיר היה לאח בדם שלו.
בנו של יסוגיי, טמוג'ין, קרא לטוגרול "חאן אצג" (חאן אב) והיה למשך תקופה בן חסותו ("נֶקְהֶר").
מפקד מטעם שושלת ג'ין שלח שליח אל טמוג'ין.
פרצה לבסוף מלחמה נגד הטטרים והברית המונגולית גברה עליהם בקרב.
ב-1196 העניקה שושלת ג'ין לטוגרול את התואר "וואנג", כלומר מלך.
אחר כך הוא הוכתר כ"וואנג חאן" ו"אונג חאן".
כשהתקיף טמוג'ין את ג'מוחה על מנת לזכות בתואר חאן, טוגרול, ובמיוחד בנו אילקה סנגון, נבהל מכוחו העולה של טמוג'ין, וקשיתפו פעולה עם ג'אמוחה כדי לרוצחו.
עם זאת בהמשך זכה טוגרול לעזרה רבה מטמוג'ין שחילץ את בנו ואת הצבא הקרייטי בקרב נגד הניימאנים.
אולם בשנת 1203 שוב פרצה יריבות בין טמוג'ין לטוגרול, במיוחד בגלל שאפתנות בנו של טוגרול, אילקה ועוינותו לטמוג'ין.
בקרב שבגיא ג'ר הביס טמוג'ין את הקרייטים, שנחלשו עקב התפרקות בריתותיהן הצבאיות.
כשאחרי התבוסה נמלט טוגרול אל מדבר גובי, הוא נרצח ו על ידי נהר נקון.
רוצחיו היו חיילים, או אולי איכרים או שודדים ניימאנים שלא זיהו אותו.
כשראשו הערוף של טוגרול הגיע לידי המנהיג הניימאני טאיאנג הוא הניח אותו על צלחת כסף ותלה אותו מעל כס המלכות שלו כאות הערכה למי שהצטיין באומץ שלו.
רוב הקרייטים נכנעו בסופו של דבר למונגולים והכירו בחסותו של טמוג'ין.
להבדיל מיחסו אל הטטרים או המרקיטים, לא ציווה טמוג'ין לטבוח בקרייטים.
הוא מחל בין היתר גם למפקד קאדאג באאטור שאותו העריך מאוד.
לעומת זאת הוציא להורג מספר קרייטים כגון קוקוצ'ו, ממקורביו של אילקה, הבן השאפתן של טוגרול שעמד מאחורי העימות עם טמוג'ין.
טמוג'ין הכתיר את עצמו לחאן הקרייטים והודיע רשמית כי הקרייטים והמונגולים יהיו מאז והלאה אומה אחת.
בהזדמנות זו הוא יזם מערכת שלמה של נישואי תערובת בין שתי הקבוצות האתניות.
ג'ינגיס ח'אן השיא את בנו טולוי לסרגאגטאני בחי, הבת הצעירה של אחיו של טורגרול, ג'אקה גמבו, שהייתה נוצרייה נסטוראינית.
טולוי וסורגאגטאני בחי היו הוריהם של הח'אנים מונגקה חאן וקובלאי חאן.
חריידים הגיעו לאירופה עם הפלישה המונגולית-טטרית בהנהגת באטו חאן ומונגקה חאן.
בעקבות הסכם חילופי שבויים בין באטו חאן ונסיך גליציה (האליץ') דניאיל, בשנת 1246 התיישבו מספר קרייטים שבויים בגליציה הקרפטית.
לפי החוקר אריסטוב בשנות ה-70 של המאה ה-13 מרבית הלוחמים של צבאו של חיידו חאן היו קרייטים וניימאנים.
בדומה לניימאנים ולאונגודים, בתחילת המאה ה-11 אימצו הקרייטים את הנצרות הנסטוריאנית, לצד מנהגים שמאניסטים.
דבר היותם נוצרים הוזכר על ידי רשיד אל-המדאני, ועל ידי ויליאם מרוברוק, שפגש הרבה נסטוריאנים בעת שהייתו בחצר של מונגקה חאן ובקראקורום בשנים 1254–1255. ויליאם ציין כי נצרותם הייתה צבועה בסממנים שמאניסטים ומניכאיסטים והייתה מבולבלת מנוגע לליטורגיה.
הוא ייחס זאת להיעדרם של מורי דת, למאבקי כוח בין הכמרים המקומיים ולרצון להתפשר על התורות הדתיות על מנת למצוא חן בעיני החאנים השונים.
אגדת הכומר יוחנן וממלכתו הנוצרית הרחוקה שנפוצה באירופה התבססה על שמועות בנוגע לקיומם של נוצרים בארצות אסיה - אצל המונגולים או בהודו, או לחליפין באפריקה - בחבש.
בכמה גרסאות של אגדה זו הכומר יוחנן זוהה עם טוגרול או וואנג חאן.
אולם המקורות המונגוליים אינם אומרים דבר על כך.
בעת הרדיפות נגד הנוצרים של האילח'אן גאזאן חאן ששלט באיראן בתחילת המאה ה-14 ניסה רינצ'ין להגן עליהם, אך הוצא להורג על ידי אבו סעיד בהדור חאן.
החל משנות ה-1380 חוסלה הנצרות הנסטוריאנית במונגוליה בעקבות הניתוק מהקתוליקוס של הכנסייה ועקב ההתאסלמות ההמונית בימי האימפריה של טימור לנג.
מכה נוספת קיבלה עקב כיבוש קאראקורום על ידי שושלת מינג הסינית, שצבאה החריב בשנת 1380 את הכנסייה הנסטוריאנית בעיר.
שאריות של אוכלוסיית הקרייטים נשארו בשלהי המאה ה-14 באזור הנהר קארא אירטיש, עד לאי אלא קול ולהרי ג'ירן קאברגה.
גם אלה נעלמו בעקבות מלחמות בין מונגולים ואויראטים בשנות ה-1420.
החאן אווייס לחם בג'ונגרים בשנים 1405–1428 והובס במרבית הקרבות.
הנוצרים מצאו מקלט אצל החאן טוכטמיש ואחרי הסכיזמה בכנסייה הנסטוריאנית בשנת 1552 איבדו את הקשר עם כנסיית האם.
רבים עברו לאמונות נוצריות אחרות, כמה מהם התאסלמו או אימצו מנהגים יהודים.
סיפור התנצרותם של הקרייטים נמסר על ידי המחבר מארי אבן סולימאן מן המאה ה-12, בספרו "כיתאב אל-מג'דל" (ספר המגדל) וכן על ידי ההיסטוריון הנוצרי סורי ממוצא יהודי, בר הבראוס שחי במאה ה-13. בר הבראוס כינה אותם "קראיט".
לפי נרטיבים אלה, בשנת 1007 או אולי 1012, הלך החאן הקרייטי לאיבוד בדרכו בעת סופת שלג בעת שנמצא במסע ציד בהריה הגבוהים של ארצו.
כשכבר איבד כל תקווה, הופיע בחזון מול עיניו סרגיוס הקדוש ואמר לו: "אם תאמין במשיח, אני אוביל אותך כך שלא תאבד".
החאן הבטיח להתנצר והקדוש אמר לו לעצום עיניים וכשפתח אותן מצא את עצמו בבית (בגרסה של בר הבראוס הקדוש הוליך אותו לעמק שבו נמצא ביתו).
כשפגש החאן סוחרים נוצרים, נזכר בחזון ובהבטחתו ושאל אותם שאלות על הדת הנוצרית, על התפילות וספר החוקים שלה.
הם לימדו אותו את "תפילת האדון", את "לכו מרא" (השקולה כנגד טה דאום - Te Deum ואת "קדישא אלהא" (השקולה כנגד טריסאגיון).
לפי עצתם הוא שיגר מסר לעבדישו, המיטרופוליט של מרב, עם בקשה שישלח לו כמרים ודיאקונים שיטבילו לנצרות אותו ואת בני שבטו.
עבדישו שלח איגרת בנושא ליוחנן השישי, הקתוליקוס או פטריארך של כנסיית המזרח בבגדאד.
בין השאר, הודיע לו שנשאל על ידי חאן הקרייטים בנוגע לצומות, אם אפשר לפטור את בני עמו מממנהגי הצום הרגילים של הנוצרים, מכיוון שכל מאכלם מורכב בעיקר מבשר וחלב.
עבדישו מסר עוד שהחאן החריידי הקים ביתן לשם אחסון ארון הקודש, והכניס בו צלב וספר האוונגליון.
הוא קרא לביתן זה "מר סרגיוס" לכבוד סרגיוס הקדוש.
הוא קשר שם סוסה, לקח את החלב שלה והניח את כד החלב מעל הצלב, ומעל ספרי האוונגליון, דיקלם את התפילות שלמד, עשה מעליהם את סימן הצלב ואחר כך הוא וכל עמו אחריו לקחו לעצמם עותקים מהספר.
הקתוליקוס יוחנן המליץ לעבדישו שישלח כומר ודיאקון עם הכלים הדרושים כדי לטבול לנצרות את המלך ואת עמו.
הוא אישר גם את הפטור של הקרייטים מהחוקים המכבידים יותר של הכנסייה.
הוא טען שבצום הארבעים, כדי להיזכר בסבלו של ישו בדרך ייסוריו, יימנעו מאכילת בשר כמו כל שאר הנוצרים אולם יוכלו לשתות חלב רגיל, במקום החלב החמוץ של סוסה (קומיס) החביב עליהם בחיי היום יום.
יוחנן ביקש מעבדישו שישתדל למצוא עבור הנוצרים החדשים חיטה ויין על מנת שיוכלו לקיים את המיסה.
אחרי הגעת השליחים, התנצרו המלך ו"מאתיים אלף" נתיניו בטקס טבילה.
בהתחלת המאה ה-15 האויראטים פיזרו את הקרייטים ששרדו על גדות הנהר אירטיש ומאז הם נעלמו כקבוצה נבדלת.
הועלו השערות שונות לגבי החלק שהם לקחו באתנוגנזת העמים במרכז אסיה במהלך המאות ה-16 וה-17. לפי טינישבאייב (1925) הם קשרו את גורלם לבני ארגין.
ייתכן כי השם "טורקים קאראי" נגזר מהקרייטים, אולם הוא יכול להיות קשור גם לשמותיהן של קבוצות אתניות אחרות במרכז אסיה שנקראו "קארא" כלומר "שחורים".
קיימת השערה לפיה קבוצות כמו ארגין קזחים ובני קירייס שבקרב הקירגיזים יכלו להיות שרידים של הקרייטים שחיו ב"קומניה" או "דשט-י-קיפצ'ק " ("ערבות הקיפצ'אקים").
חלק מאותם הקרייטים הגיעו במאה ה-15 המוקדמת יחד עם הקיפצ'אקים-הקומנים עד למזרח אירופה.
גם במונגוליה של ימינו קיים קלאן המכונה "חריידים".
קריירה פלילית היא רצף עבירות או היסטוריה של אירועים פליליים המתקיימים בתקופה כלשהי בחיי עבריין, וכוללת מספר מרכיבים מרכזיים, בהם שכיחות, תדירות (קצב הפעילות העבריינית), חומרת העבירות, ומשך הקריירה.
קרימינולוגים ומעצבי מדיניות מתחבטים מזה שנים בנוגע לקיומם של שלבים בהתפתחות קריירה עבריינית.
הנדבך המרכזי הראשון בגישה היא תאוריה "שער הכניסה" (Gateway Theory), אשר מתמודדת עם הצורך לנבא הידרדרות אפשרית של קטינים וצעירים, המתחילים לצרוך חומרים פסיכואקטיביים ברצף מהקלים לכבדים.
הנדבך השני נוגע לקשר האפשרי שבין סמים לבין פשיעה.
שכן, שימוש בסמים "קלים" עלול להוביל לא רק לשימוש בסמים "קשים", אלא גם להעמקת המעורבות בעולם הפלילי.
הנדבך השלישי שכמעט ולא זוכה לבחינה אמפירית, נוגע לשאלת קיומן של עבירות ספציפיות שנוטות, יותר מאחרות, לשמש "שער כניסה" לפשיעה, כלומר, עבירות המגבירות את סיכוייו של העבריין, המתחיל לפתח קריירה עבריינית ולבצעי עבירות בחומרה הולכת וגדלה.
למרות הקונצנזוס המדעי הנרחב, לאורך השנים התגבשו מחלוקות רבות בתחום המחקר על קריירה פלילית.
למשל, האם עברייני נוער / עבריינים צעירים מהויים פלח ייחודי של האוכלוסייה, או שמא עבריינות היא "שלב טיפוסי" בתהליך ההתבגרות שממנו רוב האנשים חודלים?
האם נטיות פליליות הן קבועות יחסית לאורך תוחלת החיים, או האם הן משתנות עם הגיל?
קרייסלס רקורדס היא חברת תקליטים בריטית, שנוסדה בשנת 1969. שמה של החברה, "קרייסליס", הוא שילוב של שמות מייסדיה, כריס רייט וטרי אליס.
בתחילת דרכה זכתה החברה להצלחה מסחרית עם צאת האלבום Aqualung של להקת ג'ת'רו טאל.
בשנת 1985 עזב טרי אליס את החברה והקים את הלייבל "Imago Records", ובכך השאיר את כריס רייט לנהל את החברה לבדו.
אף על פי כן, שם החברה נותר כשהיה.
בשנת 1991 נרכשה החברה על ידי EMI, תחת המותג "Chrysalis".
בין האמנים שהוציאו אלבומים במותג זה נכלל גם איאן אנדרסון, סולן ג'ת'רו טאל, שהקליט מספר אלבומי סולו עם החברה.
לאחר מכן, עברה החברה לידיי וורנר מיוזיק גרופ, מבית יוניברסל מיוזיק גרופ, מעט אחרי שזאת רכשה את EMI.
כל חוזי ההקלטות הועברו לוורנר.
בשנת 2016, בעקבות החלטה של האיחוד האירופי להגבלת תאגידים, נאלצה קבוצת וורנר מיוזיק למכור את קרייסליס רקורדס, שנרכשה על ידי חברת Blue Raincoat Music, אותה ניהל, בין היתר, כריס רייט, המייסד המקורי של החברה, באופן אירוני למדי.
הרבנית קריינדל שטיינהארט (נפטרה בה'תקל"א) הייתה אשת רבי יוסף שטיינהארט, ואחותו של רבי ישעיה פיק.
מספר חידושי תורה בשמה הובאו בספרי אחיה ובעלה.
נולדה בתחילת המאה השמונה עשרה, ליהודית ולר' לייב מוכיח, תחילה נישאה לר' הירש ב"ר מרדכי שלזינגר מווינה לאחר מכן נישאה לר' יחיאל מיכל פרסבורג מקהילת אנסבך,
בכ"ה בטבת תקכ"ז נישאה בשלישית לרבי יוסף שטיינהארט.
בשער ספר השו"ת שלו "זיכרון יוסף", הוא משבח את אשתו, .
בתשובה יג (דף טז:) לפני שמביא חידוש בשמה כותב כך,
בנה (מזיווגה הראשון או השני) הוא ר' יהודה ליב, בעלה של אמו ר' יוסף שטיינהארט פונה אליו "בני חורגי, התורני והרבני, זית שופכני וביישני".
מבעלה השלישי נולד בנה יהודה ליב.
אגדה עממית גורסת שבעת שבעלה נעדר מהעיר מילאה את מקומו במסירת שיעור (מאחורי וילון).
ההחתם סופר מביא חידוש זה בשמה.
בעלה הביא בשמה מספר חידושים, אחיה הביא בשמה עוד פירוש והוא כותב: "ואודיע חכמת אישה בפלא, ששמעתי מאחותי הרבנית מופלגת בתורה ויראה מרת קרינדל תחיה אשת מהר"י שטייינהארט אב"ד דק"ק פיורדה ואמרו לאחותי חכמה את."
האדר"ת מביא מספר חידושים שנכתבו בשמה והוא מוסיף .
חידודים ושמועות נוספות נמסרו בשמה.
קריילסהיים מרלינס הוא מועדון כדורסל גרמני מקריילסהיים , באדן-וירטמברג, המשחק בליגה הגרמנית השנייה.
המועדון נוסד ב-31 בינואר 1986 על ידי קבוצת סטודנטים.
עד 1994, הקבוצה הייתה פעילה רק בליגות המקומיות הנמוכות והתקשתה למצוא אולם לשחק בו.
שנה לאחר מכן, המועדון מצא בית חדש בצריפים של הכוחות המזוינים האמריקאים שעזבו.
ב-2001 הצליחו המרלינס לעלות לראשונה לליגה הגרמנית השנייה.
בעונת 2013/14 עלו המרלינס לבונדסליגה, כשהגיעה לגמר ה-ProA.
המועדון הצליח להימנע מירידה בעונתו הראשונה בליגה, מכיוון שארטלנד דראגונס ירדה ליגה והמועדון קיבל כרטיס חופשי לליגה.
עם זאת, בעונת 2015/16 שלאחר מכן הקבוצה ירדה שוב ליגה לאחר שסיימה אחרונה.
בעונת 2020/21, המרלינס הופיעו לראשונה בתולדות המועדון בפלייאוף הבונדסליגה.
בעונת 2021/22, קריילסהיים ערכה את הופעת הבכורה שלה במפעלים האירופיים, כשהיא העפילה לעונה הסדירה של היורופקאפ.
ב-13 באוקטובר 2021, המרלינס רשמו ניצחון חוץ על באקן ברס בהופעת הבכורה שלהם.
באותה עונה הגיעו המרלינס גם לגמר הגביע הגרמני, שם הפסידו 78–86 לאלבה ברלין.
קרייסיס: ראש קרב הוא משחק מחשב מסוגת משחקי היריות בגוף ראשון שפותח על ידי קרייטק ויצא לאור בספטמבר 2008 על ידי אלקטרוניק ארטס.
המשחק מהווה ספין-אוף והרחבה עצמאית (כלומר: אינה דורשת את המשחק המקורי על מנת לפעול) למשחק "קרייסיס" המצליח מ-2007, ובדומה לו עלילתו סובבת סביב חייל עתידני המצויד בחליפת קרב המעניקה לו כוחות על-אנושיים, ונדרש להתמודד עם איום חוצני על כדור הארץ.
המשחק מציג משחקיות מלוטשת ומעודכנת יותר ביחס למשחק המקורי מ-2007, דרך עלילת צד המתרחשת במקביל לעלילת המשחק המקורי.
עלילת המשחק סובבת סביב סמל מייקל סייקס המכונה "סייקו" (Psycho, "פסיכי"), חברו לצוות של "נומאד" הפרוטוגוניסט מהמשחק המקורי, לאחר שדרכיהם נפרדו לקראת אמצע עלילת המשחק המקורי.
בדומה למשחק המקורי, גם משחק זה מציע לשחקן כלי נשק הניתנים להתאמה אישית, כלי רק"מ שניתן לנהוג בהם ולתפעל אותם, ומגוון אויבים.
בין כלי הנשק החדשים שמציג המשחק ניתן למנות זוג תתי-מקלעים קטנים (המזכירים מיקרו-עוזי) שהשחקן יכול להשתמש בכל אחד בשתי הידיים, מטול רימונים שיכול להטיל רימוני EMP, ותותח פלזמה שמסייע לשחקן להתגבר על מכונות חייזריות.
אחד החידושים במשחק לעומת המשחק הקודם הוא שהתחמושת הפזורה לאורך השלבים נאספת באופן אוטומטי ברגע שהשחקן מתקרב אליה, וחוסכת את הצורך מהשחקן להתכופף ולאסוף אותה באופן ידני.
בדומה למשחק הקודם, גם במשחק זה אלמנט המפתח הוא "חליפת הנאנו" העתידנית שהשחקן מצויד בה.
החליפה מעניקה ללובש אותה כוחות על-אנושיים כגון כוח מוגבר, מהירות-על, והיכולת להפוך לרואה ואינו נראה, בתלות בכמות האנרגיה של החליפה.
מצב מרובה המשתתפים במשחק למעשה "יובא" מהמשחק הקודם והפך למשחק נפרד בשם "מלחמות קרייסיס" (Crysis Wars).
המשחק משווק בדיסק נפרד מהדיסק ההתקנה של קרייסיס: ראש קרב, ומוגדר על ידי קרייטק כמשחק עצמאי.
המשחק מציג 21 מפות חדשות למשחק מרובה משתתפים, שינויים רבים במשחקיות כגון מיטוב מכניקת הנהיגה בכלי רכב, איזון בין הנשקים, ושינויים בחליפת הנאנו.
כמו כן, בנוסף לשני מצבי המשחק מהמשחק המקורי, התווסף מצב משחק חדש בשם Team Instant Action, קרב בין שתי קבוצות.
סמל מייקל סייקס המכונה "סייקו" (Psycho, "פסיכי") הוא לוחם ביחידת העלית הבריטית SAS שצוות ל"צוות ראפטור" של כוח דלתא האמריקני כחלק מפרויקט "חיילי הנאנו" שלה, ונשלח יחד עם שאר חברי הצוות לארכיפלג הבדיוני "לינגשאן" הסמוך לפיליפינים על מנת למנוע מהצבא הצפון-קוריאני לשים את ידיו על כוח חייזרי מסתורי שנמצא באי.
לאחר שנפרדו דרכיו עם חבר הצוות האחר ששרד, נומאד, הוא מצוות לקבוצה של נחתים שמותקפת על ידי הצפון קוריאנים.
כלי הטיס שמנסה לפנות את הנחתים הנסוגים נפגע על ידי הקוריאנים ומתרסק.
סייקו, שניצל מההתרסקות, מנסה למצוא את יתר הנחתים אך נפגע מפיצוץ EMP ממכולה אותה נשא מסוק תובלה קוריאני.
סייקו מתבקש למצוא מכולה קוריאנית נוספת שלטענת פיקוד המבצעים המיוחדים נושאת ראש קרב גרעיני, ובמהלך המשימה הוא פוגש את חברו הוותיק, טייס הקרב שון או'ניל, ועוזר לו להתפנות בבטחה לאחר שמטוסו נפגע על ידי הקוריאנים והתרסק.
סייקו לאחר מכן ממשיך בחיפושיו אחר המכולה הקוריאנית, שנמצאת בתוך צוללת מטען, ומופתע כאשר הוא מוצא אותה ומגלה בתוכה התקן חייזרי שמשתק את מערכות הנאנו שלו בפיצוץ אלקטרומגנטי.
לאחר שהוא מתעורר מהפיצוץ, הוא מגלה כי הוא נפל בשבי הקוריאנים שבצוללת, שמענים אותו על מנת לגלות את סודותיו.
זמן קצר לאחר שהצוללת עולה אל פני השטח, האי הטרופי הופך בן רגע לשממה קרחונית, ומכונות קרב חייזריות רבות מגיחות ממנו.
סייקו מצליח להמלט מהשבי, והוא יוצא לרדוף אחר מפקד המבצע הקוריאני, הקולונל לי קים סונג.
בדרך, הוא נפגש בצוות נוסף של חיילי נאנו, והם נלחמים הן בחיילים הקוריאניים וגם במכונות הקרב החייזריות שמנסות אף הן להשיג את המכולה ובה ההתקן החייזרי.
סייקו מקבל הוראה להשמיד את המכולה במידה ולא יוכל לשים עליה את ידיו בזמן.
לפני שהוא מצליח להעביר את המכולה לידיים אמריקניות, הוא נתפס על ידי הקולונל לי שמשתמש בנחת אמריקני כמגן אנושי על מנת למנוע ממנו לפוצץ את המכולה.
הקולונל שם את ידיו על המכולה לפני שסייקו מספיק לפוצץ אותה.
סייקו מסתער על שדה התעופה ממנו הקוריאנים עתידים לעזוב את האי יחד עם המכולה, ומסתייע באו'ניל על מנת להשמיד מכונת קרב חייזרית שתוקפת אותם.
בזמן שהם מנסים לחלץ את המכולה, הם נתפסים על ידי הקולונל לי, שמנסה להרוג את או'ניל, אך סייקו מצליח להציל את חברו, לגבור על לי, ולהותיר אותו לרחמי החייזרים, ולחלץ את המכולה בשלום.
המשחק הוכרז ב-5 ביוני 2008 כחבילת הרחבה עצמאית לקרייסיס, שלא תדרוש את המשחק המקורי עבור הפעלתו.
המשחק תוכנן להשתחרר במחיר נמוך משמעותית לעומת המחיר המומלץ לצרכן שהיה מקובל באותה עת עבור משחקי וידאו חדשים, וזאת למרות שיצא כמשחק עצמאי והכיל מספיק תכונות חדשות כדי להימכר כמשחק עצמאי במחיר מלא.
המשחק רץ על גרסה משופרת של המנוע הגרפי CryEngine 2, ולטענת מפתחי המשחק, האופטימיזציה שמנוע המשחק עבר גורמת לו לרוץ בצורה מיטבית יותר מאשר המשחק המקורי.
בדומה לקודמו, גם משחק זה משתמש ב-API הגרפי Direct3D תוצרת מיקרוסופט על מנת לרנדר את הגרפיקה במשחק.
ביקורת שהתפרסמה באתר IGN ציינה לחיוב כי המשחק נראה יותר טוב ורץ בצורה יותר מיטבית מאשר קודמו.
חברת EA, מפיצת המשחק, ציינה כי דרישות המערכת של המשחק יישארו זהות לאלו של המשחק המקורי (פרט לדרישת המקום הפנוי בדיסק הקשיח, שגדלה ל-15GB).
המשחק משתמש בגרסה ערוכה של מערכת ניהול הזכויות הדיגיטלי SecuROM שדורשת אימות חשבון המשתמש של השחקן בזמן התקנת המשחק ובזמן משחק ברשת.
ניתן להתקין את המשחק על מספר מקסימלי של חמישה מחשבים שונים בעלי תצורת חומרה שונה, ובמידה והמשתמש הגיע לגבול עליו ליצור קשר עם EA על מנת לאתחל את מספר ההתקנות הזמינות.
בהמשך, שחררה EA כלי ל"איפוס התקנות" על מנת שהשחקן יוכל לנתק את חשבון המשתמש שלו מהמשחק.
בשלב מאוחר יותר, הגדילה קרייטק את מספר ההתקנות הזמינות ל-50.
המשחק ידוע בכך שמימש מערכת מקורית ומשעשעת למניעת פיראטיות.
שחקן שיש ברשותו עותק פיראטי של המשחק, יגלה כי כל התחמושת שבמשחק (שנורית על ידי כלי נשקו או על ידי נשקם של אויביו) הפכה לתרנגולים קטנים שלא גורמים נזק לשחקן או לאויביו ובמקום זאת ו"מעיפים" אותו (או את אויביו) למרחק קצר אחורה.
בסופו של דבר, גם משחק זה וגם קודמו שוחררו ללא מערכת ניהול זכויות דיגיטלי בחנות הדיגיטלית GOG.com של חברת CD Projekt.
יש לציין גם כי המשחק שנמכר בחנות הסטים משתמש במערכת ניהול הזכויות הדיגיטלי של סטים.
קרייסיס 3 הוא משחק פעולה ממוחשב השייך לז'אנר משחקי יריות בגוף ראשון, אשר פותח על ידי חברת קרייטק והופץ על ידי אלקטרוניק ארטס.
המשחק מהווה את המשחק האחרון בטרילוגיית "קרייסיס" כמשחק ההמשך ל"קרייסיס 2" מ-2011. עלילת המשחק סובבת סביב "חייל הנאנו" העתידני האחרון העונה לכינוי "פרופט", ובמלחמתו בחייזרים שפלשו לכדור הארץ במהלך אירועי המשחקים הקודמים, וכן בתאגיד הענק C.E.L.L שניצל את פלישת החייזרים על מנת לכונן בעולם ממשלה עולמית דיקטטורית.
בדומה לשני המשחקים הקודמים בסדרה, גם במשחק זה מופיעה "חליפת הנאנו" כאלמנט מפתח במשחק, המעניקה לשחקן כוחות על-אנושיים כגון זריזות מוגברת, כוח מוגבר, ואפשרות להפוך לרואה ואינו נראה.
חלק מהתכונות החדשות שנוספו למשחק הן האפשרות להשתמש בחליפת הנאנו על מנת לפרוץ למערכות אלקטרוניות ולציוד הצבאי של האויב, והיכולת להשתמש בחץ וקשת.
עקב הביקורת שספג המשחק הקודם על היותו ליניארי מדי, החליטו בקרייטק "לחזור למקורות" ולמשחקיות הפתוחה שאפיינה את המשחק הראשון.
לשם כך, השתדלו מפתחי המשחק ליצור סביבות מגוונות אותן השחקן יכול לחקור, שזכו לכינוי "שבעת הפלאים" במהלך הקמפיין השיווקי שקדם ליציאתו.
כמו כן, התמקדו מפתחי המשחק גם בהיבט העלילתי של המשחק על מנת ליצור עלילה בוגרת יותר, כשהם שואבים השראה מיצירות מדע בדיוני כגון "מחוז 9".
ב-2021 יצאה גרסה מחודשת למשחק, בעקבות הגרסאות המחודשות שיצאו לקודמיו בסדרה, שזכתה לכינוי Crysis 3 Remastered.
הגרסה המחודשת יצאה לאור למחשב האישי, לפלייסטיישן 4, לנינטנדו סוויץ' ול-Xbox One.
בדומה למשחקים הקודמים בסדרה, גם קרייסיס 3 הוא משחק יריות בגוף ראשון בו השחקן נכנס לנעליו של חייל הנאנו "פרופט" בדרכו להביס את החוצנים דמויי הדיונון מגזע ה-Ceph, גזע חייזרי מתקדם טכנולוגית.
פרופט, החייל העתידני, מצויד ב"חליפת הנאנו" המעניקה לו כוחות על-אנושיים: זריזות מוגברת, כוח מוגבר, מצב חסינות מפני קליעים ופגיעות ואפשרות להפוך לרואה ואינו נראה.
בקרי השליטה בכוחות של החליפה נשארו זהים לאלו שבמשחק הקודם, כאשר ניתן לגשת לכל מצב של החליפה בלחיצת על הכפתור הייעודי.
שימוש בכל אחד מהכוחות המיוחדים של החליפה צורכים כמות מסוימת של אנרגיה מהחליפה, וברגע שכמות האנרגיה נגמרת, החליפה חוזרת למצב ברירת המחדש שלה ועל השחקן להמתין זמן מה עד שתתחדש.
בדומה למשחק הקודם, גם כאן אחת מהתכונות של חליפת הנאנו היא האפשרות להשתמש בחיישני העיניים המובנים בה כבמשקפת על מנת לתצפת על הסביבה ולסמן אויבים, כלי נשק, תחמושת ואספקה.
ניתן להפוך את המשקפת לאמצעי ראיית לילה (מכונה Nanovision) ולזהות בעזרתה אויבים המסתתרים מאחורי מחסות על פי הקרינה התרמית שהם מפיקים.
תכונה חדשה שהתווספה לחליפת הנאנו היא האפשרות לפרוץ בעזרתה לטכנולוגיות של האויב, ובכך לפתוח מקומות נעולים או לנטרל איומים העומדים בדרכו כגון שדות מוקשים או אמצעי לחימה חייזריים.
יכולות מסוימות של החליפה לא יכולות לפעול כאשר החליפה ריקה מאנרגיה; בכך, המשחק מעודד את השחקן להשתמש במצבי הפעולה של החליפה בחוכמה.
את חליפת הנאנו ניתן לשדרג על ידי איסוף ערכות שדרוג, ובכך לשפר אספקטים מסוימים בה כמו שריון טוב יותר, או יכולות התגנבות משופרות, בהתאם לסגנון המשחק של השחקן.
המשחקיות נחשבת לפתוחה יותר ופחות ליניארית לעומת המשחק הקודם, ומעניקה לשחקן יותר חופש פעולה לגבי הדרך בה ירצה לסיים את משימותיו, בין אם ירצה לחתור למגע ולהתמודד עם אויביו פנים אל פנים או להתגנב מאחוריהם תוך שימוש במצב הבלתי נראה של החליפה ולהימנע ממגע ישיר אל מול האויב.
בכך, המשחק מעניק לשחקן מספר דרכים לסיים כל אחד משבעת השלבים במשחק.
לטענת המפתחים, דבר זה נעשה מתוך רצון לחזור למקורות שאפיינו את המשחק הראשון.
בדומה למשחקים הקודמים, גם כאן האויבים במשחק מתחלקים לשני סוגים: אנושיים ולא-אנושיים.
האויבים בני-האנוש במשחק הם חיילים שכירים העובדים עבור הצבא הפרטי של חברת C.E.L.L השולטת בפועל על העיר ניו-יורק החרבה, מצוידים בחליפות מגן משוריינות ומסוגלים להשתמש במגוון כלי נשק וכלי רכב.
החייזרים שייכים לגזע ה-Ceph דמוי הדיונון, מהלכים ברובם על שניים ונעזרים בחליפות שריון חיצוניות המעניקות להם כוח ומהירות על-אנושיים.
הבינה המלאכותית של האויבים השתפרה לעומת המשחק הקודם, והם מגיבים מהר יותר לפעולות השחקן.
הם יכולים להסתתר מאחורי מחסות, לקרוא לתגבורת, לתקשר אחד עם השני על מנת לאגף את השחקן, או להשתמש בסביבה המיוערת על מנת להפעיל טקטיקות של "פגע וברח".
השחקן יכול להתמודד עם אויביו תוך שימוש במגוון אמצעים: כלי ירייה, מטעני חבלה ורקטות, קרב פנים אל פנים בידיים ריקות, ולראשונה בסדרת המשחקים, גם כלי נשק ממקור חייזרי.
את מרבית כלי הנשק ניתן לשפצר ולהתקין עליהם כוונות, משתיקי קול, מטולי רימונים ועוד, בהתאם לסוג הנשק.
אחת מהתכונות החדשות שהוצגו במשחק היא האפשרות להשתמש בחץ וקשת, שמעניקה לשחקן יתרון על אויביו בכך שהוא יכול להשתמש בהם גם כשהוא בלתי נראה.
ברשות השחקן עומד מספר מוגבל של חצים הניתנים לשימוש חוזר, וניתן לאסוף אותם בחזרה מגופות אויביו או מהמקומות בהם ננעצו.
בדומה ליתר הנשקים במשחק, גם את הקשת ניתן לשפצר ולאפשר לה לתמוך בסוגים מיוחדים של חצים כגון חצים נפיצים או בעלי ראש אלקטרומגנטי.
המשחק מציע גם מצב משחק מרובה משתתפים.
ישנם 8 מצבי משחק, ו-12 מפות שניתן לשחק בהן.
החידוש במצב זה לעומת המשחקים הקודמים הוא האפשרות לאסוף נשקים חייזריים שפזורים בנקודות מפתח במפה.
כמו כן, לשחקנים ישנה אפשרות להשתמש באובייקטים שבמפה על מנת ליצור מכשולים כנגד היריב, או להעניק לעצמם יתרון טקטי על אויביהם.
אחד ממצבי המשחק החדשים שהתווספו הוא מצב ה"צייד" (Hunter).
במצב לא-סימטרי זה, השחקנים מתחלקים לשתי קבוצות: ציידים חמושים בחץ וקשת וחליפת נאנו, וחיילי CELL שמחולקים למספר סוגים וחמושים במגוון כלי נשק.
חיילים שהובסו, הופכים לציידים בסיבוב הבא.
כדי לאזן את יחסי הכוחות, הציידים חמושים בחצים בעלי ראש נפיץ, ולחיילי CELL יש אספקה של אמצעי לחימה וחומרי נפץ בהתאם לסוג החייל שנבחר.
גרסת המחשב תומכת בעד 16 משתתפים במצב מרובה משתתפים, בעוד גרסאות הקונסולות תומכות במספר מרבי של 12 שחקנים.
עלילת המשחק מתרחשת בשנת 2047, כ-24 שנים לאחר אירועי המשחק השני בסדרה.
עלילת המשחק סובבת סביב "חייל הנאנו" האחרון, לורנס ברנס המכונה "פרופט", כשבמהלך אירועי המשחק הקודם קיבלה חליפת הנאנו את התודעה של פרופט בזמן שהאיש שלבש אותה קודם לכן, "אלקטרז", הקריב את חייו במטרה לעצור את החייזרים.
בשנים שחלפו לאחר תבוסת החייזרים במשחק הקודם, תאגיד הענק "קריינט אכיפה ולוגיסטיקה" (Crynet Enforcement & Local Logistics, או בקיצור: CELL) לקח את הקרדיט על ההצלחה בעצירת פלישת החייזרים, ודבר זה אפשר לו לצבור כוח והשפעה בתוך ממשלת ארצות הברית.
בחסות זו, הצליחה החברה לשים את ידיה על מרבית הטכנולוגיה החייזרית על מנת להשתמש בה כמקור בלתי מוגבל של אנרגיה, ובכך להפוך למונופול על ייצור האנרגיה העולמי.
אלו שלא מצליחים לעמוד בתשלומים הגבוהים עבור האנרגיה שמספקת C.E.L.L, נשלחים לעבודות פרך במחנות שהוקמו מחוץ לערים, מה שגורם להפיכתן לערי רפאים.
באותו הזמן, יוצאים חיילי הנאנו האחרונים, פרופט ומייקל סייקס המכונה "פסיכו", למסע ציד חובק עולם אחרי ה-Alpha Ceph - "חייזר האלפא", התודעה המרכזית ששולטת במוח-הכוורת של החייזרים, ומשמשת עבורם דמות מנהיג.
הם מצליחים לאתר אותו ברוסיה, אך נלכדים על ידי C.E.L.L.
שמצליחים לשים את ידיהם על "חייזר האלפא", ולוקחים אותם בשבי.
פרופט מחולץ משם על ידי חברי המחתרת שמתנגדים לשלטון העריצות של C.E.L.L, בראשות המדען קארל אנרסט ראש שיצר קשר עם השחקן בסוף המשחק הקודם, ולוחמת המחתרת קלייר פונטנלי, ויוצא לניו יורק למסע נקמה שמטרתו להפיל את C.E.L.L.
בתחילת המשחק, פרופט מתאחד עם סייקו בשעה שהם נמלטים מהמתקן הצבאי של C.E.L.L על מנת לחזור חזרה לניו יורק, שם נמצאת מערכת הפקת האנרגיה העיקרית של C.E.L.L העונה לכינוי "מערכת X".
פרופט מגלה כי בחלוף השנים העיר הפכה להיות עיר רפאים בחסות "כיפת הנאנו" של C.E.L.L, ובמקום זאת הפכה לג'ונגל עירוני שהטבע שולט בו, עם בעלי חיים, עצים וצמחייה בכל מקום.
הוא מגלה גם כי חליפת הנאנו של סייקו הופשטה ממנו בכוח על ידי C.E.L.L במסגרת המחקר המדעי שלהם.
חברי המחתרת, בראשות ראש, מעוניינים להשמיד את "מערכת X", באמונה שכך יצליחו למוטט את שלטונם העריצי.
במהלך חיפושיהם אחרי "מערכת X", מגלה פרופט כי יש ביכולתו להשתמש בכלי הנשק של החייזרים, ומנצל אותם על מנת להתמודד נגד מערכות ההגנה של C.E.L.L.
מנגד, חליפת הנאנו של פרופט, שמכילה את ה-DNA האנושי שלו בשילוב ה-DNA החייזרי והמנגנונים המכניים של החליפה, מעוררים אנטגוניזם אצל קלייר, שמסרבת להתייחס אליו כאל אדם.
לאחר שהם משמידים את הליבה של "מערכת X", הם מגלים שמקור הכוח של המערכת הוא לא אחר מאשר "חייזר האלפא" שהושם בתוך מתקן מיוחד שמאפשר ל-C.E.L.L לנקז את האנרגיה שהוא מפיק.
לאחר שהוא משתחרר מהמתקן, הוא משתמש בכוחותיו על מנת לפתוח חור תולעת לעולם הבית של החייזרים שבגלקסיית המשולש, ולהשתמש בו כדי לשלוח מכונות מלחמה חייזריות על מנת להשלים את תוכנית-האב שלו: למחות את האדם מעל פני כדור הארץ ולהופכו לעולם ראוי למחיה עבור החייזרים.
עם התעוררותו של "חייזר האלפא", מתעוררים לחיים גם יתר החייזרים שהיו רדומים בכדור הארץ, והם פותחים במתקפה מתואמת על הכוכב.
פרופט וסייקו מגלים כי C.E.L.L מתכננים להתמודד עם פלישת החייזרים על ידי שימוש ב"נשק יום הדין" שלהם: לוויין צבאי ענק המכונה "המלאך העליון" (Archangel) בעל יכולת לשאוב אנרגיה מרשת החשמל העולמית שהם הקימו, ולהפנות אותו כנגד מנהיג החייזרים על מנת להשמיד אותו.
פרופט לומד כי שימוש בנשק יוביל לתגובת שרשרת שבסופה כדור הארץ יושמד, ומצליח להשבית את בקרי השליטה שלו ברגע האחרון.
בדרך, מגלים פרופט וסייקו כי קלייר, שסייקו היה מאוהב בה במהלך חברותו במחתרת, הייתה חלק מאותו צוות מחקר של C.E.L.L שהפשיט ממנו את חליפת הנאנו, תהליך ממנו מעטים שורדים בחיים, והדבר גורם לחיכוך במערכת היחסים שלהם.
לאחר מכן הם פוגשים בראש, ולרוע מזלם, הם מגלים שבמשך כל הזמן הזה הוא היה נשלט על ידי מנהיג החייזרים, וניצל אותם על מנת שיסייעו לו להתעורר מחדש.
ראש תוקף אותם, מנטרל את חליפת הנאנו של פרופט ופוצע אנושות את קלייר, ולאחר שראש נהרג הם נמלטים מהמקום בעור שיניהם.
קלייר לבסוף מתה מפצעיה, וסייקו מתאבל עליה בטענה שהוא היה מצליח להציל אותה לולא היעדרה של חליפת הנאנו, ומתעמת עם מפקדו לשעבר ומאשים אותו כי איבד את אנושיותו.
פרופט טוען כי היעדרה של חליפת הנאנו דווקא הצילה אותו מפני השליטה המוחית שבה היה נתון ראש.
לאחר שהוא למד כי חייו ניצלו דווקא בזכות היעדרה של חליפת הנאנו, מחליט סייקו לחזור אל שמו האמיתי - מייקל - ולסייע למפקדו לשעבר להגיע אל מנהיג החייזרים.
בעזרתו של מייקל, פרופט נלחם כנגד עדר החייזרים שנשלח לעוצרו, מוצא את מנהיג החייזרים בחללית האם והורג אותו באמצעות ירייה מקשתו, ובכך נוקם את מותם של חבריו לצוות שנהרגו על ידי החייזרים במהלך אירועי המשחקים הקודמים.
הם מנסים להמלט מחללית האם לפני שתושמד אך לא מצליחים, ומייקל מקריב את חייו על מנת לסייע לפרופט להמלט.
פרופט, שנפלט מחללית האם אל מרחבי החלל, מגלה כי תבוסת מנהיג החייזרים עדיין לא הצליחה לסגור את חור התולעת, וכי החיים על פני כדור הארץ עודם בסכנת כליה.
הוא נזכר בלוויין הצבאי "המלאך העליון" - נשק יום הדין של C.E.L.L, ונעזר בו על מנת ליצור תגובת שרשרת ולהשמיד בעזרתה את חור התולעת.
במהלך תגובת השרשרת פרופט נזרק חזרה אל האטמוספירה של כדור הארץ, ומתרסק על חוף הים בסמוך לאיי לינגשאן - מקום ההתרחשות של המשחק הראשון, היכן שהחלה המלחמה 27 שנים קודם לכן.
פרופט מתעורר בבוקר באחת מהבקתות הנטושות של איי לינגשאן, ומתגלה לשחקן כי חליפת הנאנו התפתחה כך שתדמה את המראה האנושי שלו, דבר שהופך למעשה את פרופט לצורת חיים פוסט-אנושית.
תשדיר טלוויזיה שמתנגן ברקע מגלה כי תאגיד C.E.L.L פורק בהוראת הסנט האמריקני.
כשהוא מתקדם לכיוון החוף, מחליט פרופט, שאיבד כמעט את כל עולמו, לפתוח דף חדש בחייו בכך שהוא זורק לים את הדסקיות של חבריו לנשק, ומחליט להשתמש מעתה ואילך בשמו האמיתי - לורנס, לפני שהוא הופך חזרה לבלתי נראה ועוזב את המקום.
על המשחק עבדו כ-100 מפתחים לאורך 23 החודשים שהוקצו לכך.
לשם השוואה, הצוות שעבד על קרייסיס 2 מנה כ-150 איש וזמן הפיתוח שלו עמד על 38 חודשים.
לשם כך, הכניסו המפתחים לעלילת המשחק את רעיון "כיפת הנאנו" שנוצרה על ידי תאגיד הענק CELL השולט בעיר, כאשר "כיפת הנאנו" מספקת את התנאים הנחוצים ליצירת הסביבה הייחודית של המשחק, והנרטיב העלילתי שלו.
כחלק מבניית הנרטיב של המשחק, קרייטק החליטו לבחור דווקא בחייל הנאנו "פרופט" כגיבור המשחק - בהיותו הדמות שהופיעה בעקביות לאורך כל סדרת המשחקים, ונחשבה עבורם לדמות המורכבת ביותר עקב התלאות שהוא עבר בשני המשחקים הקודמים.
לשם כך, לקחו המפתחים השראה מסרט המדע הבדיוני "מחוז 9".
בנוסף לכך, החליטו המפתחים להחזיר גם את דמותו של "סייקו", חייל נאנו לשעבר ששימש כפקודו של פרופט במשחק הראשון, כדמות מסייעת וכשותפו של פרופט לאורך העלילה.
הנושאים המרכזיים בעלילת המשחק כפי שהותוו על ידי קרייטק, הם הגאולה שעובר פרופט לאחר שהוא יוצא לנקום את מות חבריו לנשק, ומערכת היחסים שבין האדם למכונה.
מייק ריד, במאי המשחק, הגדיר את המשחק כ"אנושי" לעומת המשחקים הקודמים.
על מנת להעמיק את הקשר הרגשי שבין השחקן למשחק, החליטו בקרייטק לדבב את דמותו של פרופט באמצעות טכנולוגיית לכידת תנועה, בניגוד למשחק הקודם שבו גיבור המשחק "אלקטרז" לא דיבר כלל לאורך אורכו עקב מגבלות טכניות של מנוע המשחק.
כאמור לעיל, המשחק הקודם בסדרה, קרייסיס 2, ספג ביקורתעל היותו ליניארי מדי בניגוד לקרייסיס, שהתאפיין בחופש פעולה נרחב יותר ובהזדמנויות רבות שהמשחק נתן לשחקן לחקור את סביבתו.
כתוצאה מכך, במהלך פיתוח המשחק, החליטו בקרייטק לשלב את שני האספקטים מהמשחקים הקודמים יחד, וליצור שילוב בין הליניאריות של קרייסיס 2 וחופש הפעולה שניתן לשחקן בקרייסיס.
כתוצאה מכך, שלבי המשחק גדולים ופתוחים בהרבה לעומת קודמו (אם כי לא באותה מידה כמו חציו הראשון של קרייסיס) ועם זאת נשמרו מספר קטעים ליניאריים לאורך השלבים.
קרייטק הגדירו את שלבי המשחק כמחולקים למקטעים, או "בועות פעולה", שלא מקבעות בהכרח את השחקן למקום אחד אלא מאפשרות לו לנוע בחופשיות לאורך אותו המקטע בשלב.
הליניאריות במשחק נשמרת בכך שבין כל מקטע למקטע ישנן סצנות מתוסרטות מראש, שמטרתן לטענת המפתחים היא לייצר במשחק רגעים "אפיים" בסגנון סרטי הפעולה של מייקל ביי.
בכך, קיוו בקרייטק להחזיר לשחקן את השליטה במשחק, ולסייע לו לפתח וליישם אסטרטגיות משחק עבור כל שלב ומקטע.
שבעת השלבים במשחק פותחו בו זמנית, וכל התמקדות באספקטים השונים של השלב - ההיבט האמנותי-גרפי, היבט המשחקיות והיבט האופטימיזציה - לקחה בין שבוע לשבועיים.
תמה מרכזית נוספת שהוצגה במשחק היא הצגת השחקן כ"צייד", וכתוצאה מכך, כלי הנשק במשחק עוצבו במיוחד כך שיתאימו לרעיון זה.
צוות הפיתוח רצה להתרחק מעיצובי נשק טיפוסיים שמאפיינים לרוב את המשחקים בז'אנר, ועם זאת לא רצו שנשק בודד יהיה ההבדל בין קרייסיס 3 לקודמו.
כוונתם של מפתחי המשחק הייתה לעצב את כלי הנשק ככלי לבניית הנרטיב.
לשם כך הם יצרו את הקשת המורכבת שבה משתמש פרופט לאורך המשחק, מתוך הרעיון שחץ וקשת הם הכלים המאפיינים את הצייד משחר ההיסטוריה.
כפרפרזה על המונח "משחק AAA ", הגדירו בקרייטק את מאפייני המשחקיות כ"AAA" - ראשי תיבות של Access, Adept ו־Attack: המפתחים עיצבו את המשחקיות כך שעל מנת להצליח במשימתו, השחקן נדרש לחקור את סביבתו, להשתמש באמצעים הטכנולוגיים שברשותו על מנת ללמוד את דרך הפעולה ודפוסי ההתנהגות של אויביו בטרם יצא לקרב.
הקשת מעודדת את השחקן לשחק את המשחק בצורה של משחק התנגבות, ובכך לספק לשחקן צורת קרב חדשה אותה הוא יכול ליישם.
כמו כן, פיתחו קרייטק את מכניקת ההאקינג כך שתשחק תפקיד מרכזי במשחק.
המצב מרובה המשתתפים של המשחק פותח על ידי השלוחה הבריטית של קרייטק, ועוצב כדי לשפר את היעילות של חליפת הנאנו בסביבה של משחק מקוון.
כדי ליצור מפות שייחרתו בזכרונו של השחקן, הטמיעו קרייטק במשחק מנגנון שיפתח עבור השחקן מפות חדשות למצב מרובה המשתתפים ככל שהוא מתקדם בעלילת המשחק.
בכך קיוו המפתחים לגרום לשחקנים "להישאב" עוד יותר אל עולם המשחק.
אחד ממצבי המשחק, מצב ה"צייד", עוצב בהשראת סדרת משחקי TimeSplitters .
כמו כן, החליטו המפתחים ליצור שני מדי אנרגיה לחליפת הנאנו, מד אחד שינוצל ברגע שהשחקן מבצע ריצת ספרינט ומד אחר לשימושים האחרים של החליפה.
ההחלטה נבעה מהחלטת המפתחים ליצור שלבים גדולים יותר ביחס לשני המשחקים הקודמים, ולסייע לשחקנים לנווט במהירות בין נקודות במפה.
אחת ממטרות העל שהציבה קרייטק בזמן פיתוח המשחק היא "לדחוף" את הגרפיקה במשחק אל גבולות שלא נראו עד כה במשחקי מחשב, באמונה כי הגרפיקה היא אלמנט מפתח שמסייע לקדם את המשחקיות והעלילה ולהעניק לשחקן עולם שבו הוא יכול "לשקוע" בתוכו.
מנוע המשחק הוא CryEngine 3, פרי פיתוחה של החברה, ששימש גם את המשחק הקודם בסדרה, ובין התכונות החדשות שהוצגו בו נכללות, בין היתר, הצגה ריאליסטית של ערפל ועננים בעלי נפח והצללה, פיזיקת צמחייה דינאמית משופרת, קאוסטיקה אופטית דינמית, אפקטי תאורה משופרים וצללים מפוזרים.
לאחר שקודמו בסדרה ספג ביקורת משחקני מחשב על כך שקרייטק אילצה "לחתוך" מספר תכונות גרפיות מרכזיות ממנוע המשחק על מנת לאפשר לו לרוץ על קונסולות הדור השביעי (הנוכחי באותה עת), שהיו בעלות חומרה חלשה יותר מחומרת מחשבים ששווקו באותה עת, הבטיחה קרייטק כי גרסת המחשב של המשחק תגרום למחשבים "להזיע".
גרסת המחשב של המשחק משתמשת ב-API הגרפי Direct3D 11 תוצרת מיקרוסופט, וכתוצאה מכך דורשת כרטיס מסך תואם ומערכת הפעלה נתמכת (חלונות ויסטה ומעלה).
כיוון שהמשחק תוכנן לצאת גם עבור הקונסולות, מפתחי המשחק נאלצו, לטענתם, "לפרק את המנוע לגורמים" על מנת לגרום למשחק לרוץ על הקונסולות למרות הגרפיקה התובענית.
המוזיקה למשחק הולחנה על ידי המלחין הבולגרי בוריסלב סלבוב, שהיה אמון גם על הלחנת הפסקול של המשחק הקודם.
חלק מהקטעים שהולחנו עבור המשחק הם חדשים, וחלקם עיבודים מחודשים לקטעים מהמשחקים הקודמים.
הנושא המוזיקלי של המשחק עוצב כך שיתאים לאווירה הפוסט-אפוקליפטית שלו.
המוזיקה במשחק היא דינאמית, ועוצבה כך שתשתנה בהתאם לסגנון המשחק של השחקן.
כתוצאה מכך, המוזיקה שתתנגן בשעה שהשחקן בוחר להתמודד עם אויביו בקרב פנים אל פנים תהיה דרמטית ואגרסיבית יותר, לעומת מוזיקה רגועה ושקטה יותר שתתנגן בשעה שהשחקן בוחר בגישה "התגנבותית" יותר.
עוד ב-2010, טרם יציאת המשחק השני לאור, ציין ניית'ן קמריליו, אחד מהמפיקים בקרייטק, כי לסדרת "קרייסיס" יש פוטנציאל להפוך לזיכיון שיימשך לזמן רב, כיוון שלטענתם העולם של סדרת המשחקים הוא עולם שקל "להיכנס" אליו ולהישאב לתוכו.
לטענתם, "אין שום סיבה מדוע זה (הזיכיון) לא יהפך למשהו גדול (כמו זיכיון Call of Duty)".
כתוצאה מכך תכננה החברה את פיתוח הנרטיב העלילתי של המשחק עוד בינואר 2011. למרות זאת, המנכ"ל סבט ירלי טען כי במידה וקרייסיס 2 לא יצליח מסחרית, קרייטק לא תפתח את משחק ההמשך.
לאור ההצלחה היחסית של קרייסיס 2, הכריזה החברה במרץ 2012 כי היא עובדת על "משהו פנטסטי" ורמזה על הכרזה מתאימה בחודש שלאחר מכן.
ב-11 באפריל, החברה המפיצה EA הכריזה "בטעות" על המשחק בחנות המקוונת שלה.
ההכרזה הוסרה מהחנות כעבור זמן קצר, אך חזרה בצורה "רשמית" יותר חמישה ימים לאחר מכן.
לצורך הקמפיין השיווקי, שכרה קרייטק את מפיק הקולנוע אלברט יו לצורך הפקת סדרה של 6 סרטונים המציגים את המשחק ותכונותיו, שזכו לכינוי "The 7 Wonders of Crysis 3" (שבעת פלאי קרייסיס 3).
גרסת אלפא שוחררה עבור שחקני המחשב ב-31 באוקטובר 2012 עבור מספר משתמשים נבחרים בחנות המקוונת Origin של EA.
תקופת הבדיקות של גרסת האלפא נמשכה בין ה-2 בנובמבר ל-9 בנובמבר.
גרסת הבטא שוחררה ב-29 בינואר 2013, והייתה זמינה לכלל הפלטפורמות עד 12 בפברואר.
גרסה זו כללה את מצב מרובה המשתתפים בלבד, בצירוף שני מצבי משחק להדגמה ו-2 מפות תואמות.
קרייטק הודיעה כי 3 מיליון שחקנים נרשמו לגרסת הבטא.
לבסוף, יצא המשחק לאור ב-19 בפברואר 2013 בארצות הברית וב-21 בפברואר בבריטניה וביתר העולם.
המשחק שוחרר עבור המחשב האישי ועבור הקונסולות פלייסטיישן 3 ו-Xbox 360. במקור, המשחק תוכנן לצאת לאור גם לקונסולת ה-Wii של נינטנדו, אך בסופו של דבר בוטלה לאור סכסוכים שהתגלעו בין EA לבין נינטנדו.
נוסף לגרסה הרגילה, יצאה לאור גם מהדורה מיוחדת בשם "Hunter Edition" שהעניקה לשחקן מספר פריטים במתנה וגישה מוקדמת לקשת המורכבת עבור המצב מרובה המשתתפים.
שחקנים שהזמינו את המשחק בהזמנה מוקדמת, קיבלו בנוסף לכך גם עותק של קרייסיס הראשון כמתנה יחד עם המשחק.
המשחק יצא כחלק מחבילת "Crysis Trilogy" ב-20 בפברואר 2014 בחנות המקוונת של EA.
הגרסה כללה את המהדורות המיוחדות של שני המשחקים הקודמים בטרילוגיה, לצד משחק הספין-אוף קרייסיס: ראש קרב.
כיוון שהמצב מרובה המשתתפים אוכסן על שרתים ייעודיים של EA, ולא על שרתי GameSpy עליהם אוכסנו המשחקים הקודמים (קרייסיס, קרייסיס 2, מלחמות קרייסיס), "ניצל" המשחק מסגירת שירותי האונליין של GameSpy שאירעה ב-2014. עם זאת, בספטמבר 2023 החליטה EA לסגור את שרתי המשחק, ומצב מרובה המשתתפים לא יהיה זמין יותר.
בעקבות הצלחת הגרסה המחודשת של קרייסיס, הכריזה קרייטק על גרסה מחודשת לקרייסיס 3 שתיקרא Crysis 3 Remastered ותצא לאור ב-15 באוקטובר 2021 למחשב האישי ולקונסולות פלייסטיישן 4, Xbox One ונינטנדו סוויץ'.
הגרסה המחודשת נמכרת בחנויות הדיגיטליות בנפרד או כחלק מחבילת Crysis Remastered Trilogy, שכללה את הגרסאות המחודשות של קרייסיס וקרייסיס 2.
הגרסה המחודשת פותחה יחד עם אולפני Saber Interactive ומשתמשת בגרסה משופרת של המנוע CryEngine 3, שיובאו אליו תכונות מתקדמות מהגרסאות החדשות יותר של המנוע כגון תמיכה בניתוב קרניים בזמן אמת.
המשחק יצא לאור עצמאית על ידי קרייטק, ולא כוללת עימה מצב מרובה משתתפים.
לאחר יציאתו, זכה המשחק לביקורות חיוביות למדי, כאשר ממוצע הביקורות באתר Metacritic עומד על 76/100 לגרסת האקסבוקס, 77/100 לגרסת הפלייסטיישן ו-76/100 לגרסת המחשב.
הגרפיקה והנראות של המשחק זכו לשבחים.
בביקורת שנכתבה על המשחק באתר Eurogamer צוינה לחיוב העובדה שקצב הפריימים לשנייה נותר יציב למרות הגרפיקה התובענית, ועיצוב הסביבות במשחק אף כונה שם "אמנותי".
אודי יוגב מ-ynet כינה את הגרפיקה במשחק "אלוהית", ציין לחיוב את השילוב שנעשה בין הסביבה העירונית שאפיינה את המשחק הקודם לבין הסביבה הטבעית ואת העובדה שביצועי המשחק נותרו יציבים גם על חומרה בינונית ביחס לזמן יציאת המשחק.
ביקורת דומה פורסמה גם באתר GameSpot.
מת'יו רורי מאתר GameSpy הגדיר את הנראות הוויזואלית של המשחק כ"מהממת", ושיבח את קרייטק על כך שהצליחו ליצור סביבה ש"גם בלתי ראויה למחיה וגם נראית טוב בצורה יוצאת מן הכלל".
עיצוב השלבים אף הוא זכה לשבחים.
כריסטיאן דונלן מ-Eurogamer ציין לחיוב את העובדה שהמשחק מעודד את השחקן לאמץ טקטיקות של התגנבות, אך ציין כי השלב האחרון היה "חוויה נשכחת".
רורי מ־GameSpy שיבח את עיצוב השלבים במשחק, וטען כי השלבים הפתוחים יחסית מעודדים את השחקן לחקור את סביבתו.
לעומת זאת, ארז רונן מ-Vgames טען כי למרות שהשלבים גדולים יחסית ביחס למשחק הקודם, הם מחוסרים נפח, ועולם המשחק מוצג בצורה חלקית מאוד.
לטענתו, ההגבלה באורך המשימות מונעת מהשחקן "לשאוב את האווירה הדי מוצלחת של המשחק".
עוד ציין רונן כי המשחק מתחיל בצורה בינונית אך משתפר כשמגיעים לשלבים המאוחרים שבו.
ביקורת דומה הושמעה גם באתר GameInformer, שם המבקר ציין כי הרגעים הטובים ביותר במשחק מצויים דווקא בשלבים המאוחרים שלו.
אתר gamerspack העניק למשחקיות שלו ביקורת פושרת, והמבקר ציין לשלילה את הרגשתו, שלטענתו הוא משחק במשחק "כדי לצאת ידי חובה".
הביקורת הבולטת ביותר נמתחה על עלילת המשחק.
ג'וש הרמון מ-Electronic Gaming Monthly טען כי המשחק מתקשה "להגיש" לשחקן את הרגעים המרגשים שבו, וטען כי קל יחסית לשכוח את העלילה ולא לשים לב לטוויסטים שבה.
למרות זאת, הוא שיבח את סצנת הסיום במשחק, וטען כי מדובר בסוף הראוי לסדרת "קרייסיס".
ביקורת דומה נכתבה גם ב-Vgames, שם כינה רונן את העלילה "מטופשת", וציין כי גם אותם רגעים "פסדו-פילוסופיים של התייחסות לאנושיות הנעלמת של פרופט" ביחס לסייקו, פקודו לשעבר ושותפו בהווה, שהופשט מחליפת הנאנו ומגלה מחדש את מגבלות אנושיותו, לא מצליחים להרים את העלילה לגבהים שהיא ראויה לה.
רורי מ־GameSpy ציין כי העלילה אמנם בוגרת יותר מאשר עלילת שני המשחקים הקודמים, אך סבלה מהתחלה גרועה ומאורך קצר יחסית (6 שעות משחק).
מבקרים רבים החשיבו את המשחק כ"התפתחות" יותר מאשר "מהפכה פורצת-דרך".
ב-GameSpy ציינו כי המשחק לא היה שאפתני מספיק, ולמרות השיפורים לעומת קודמיו, הוא עדיין לא התקדם רחוק מדי לעומתם; המשחק נכשל בשאיפתו להיות מהפכני מספיק כמו המשחק הראשון.
באתר GamesRadar נכתב כי המשחק לא הצליח להביא "משהו חדש" לז'אנר משחקי היריות, אך למרות זאת סיפק חוויית משחק מהנה ומספקת.
בביקורת שנכתבה עליו באתר PCGamer נטען כי שם המשחק היה צריך להיקרא "קרייסיס 2: פרק 2" (בדומה ל-Half-Life 2: Episode Two), ולא "קרייסיס 3".
במהלך השבועיים הראשונים ליציאתו, הפך המשחק למשחק הנמכר ביותר בבריטניה, לצד המשחק Metal Gear Rising: Revengeance שיצא באותו חודש.
בארצות הברית, מכר המשחק כ-205 אלף עותקים ב-12 הימים הראשונים שלאחר יציאתו.
עם זאת, קצב המכירות דעך בהרבה, והמשחק (לצד Dead Space 3, אף הוא משחק שהופץ על ידי EA) כשל במכירות ולא הצליח לעמוד בציפיות המכירות שקבעה EA, ובכך הפך לכישלון קופתי.
סבט ירלי, מנכ"ל קרייטק, התאכזב מנתוני המכירות של המשחק, אך למרות זאת ציין כי מדובר ב"יצירת המופת" של הסטודיו וכי לטענתו מדובר במשחק הטוב ביותר שהוציאה קרייטק אי פעם.
קרייר גלובל קורפוריישן היא חברה אמריקאית רב לאומית, המייצרת ציוד לחימום ומיזוג אוויר.
ציוד קירור וציוד לכיבוי אש ואבטחה.
החברה ממוקמת בפאלם ביץ' גארדנס בפלורידה שבארצות הברית.
ויליס קרייר טוען לזכויות ראשונים על המצאת המיזוג המודרני ביולי 1902. ב-1908 הוא הקים את חברת המזגנים קרייר כחברת בת של חברת בפאלו פורג', והיה לסגן הנשיא שלה.
בעקבות מלחמת העולם הראשונה החליטה החברה-האם לצמצם את הייצור, בתגובה פרשו ויליס ומהנדסים נוספים והקימו את חברת 'קרייר' כחברה עצמאית.
במשך השנים התרחבה קשת המוצרים של החברה והיא מייצרת ומשווקת גם ציוד מטבח תעשייתי וציוד לאבטחה וכיבוי אש.
קרייר נרכשה על ידי יונייטד טכנולוג'יס ב-1979, אך הופרדה כחברה עצמאית ב-2020, יחד עם חברת המעליות אוטיס.
שתיהן כלולות מאז במדד S&P 500.
נכון ל-2022, קרייר היא חברה בעלת שווי שוק של מעל 20 מיליארד דולר, עם למעלה מ-52,000 עובדים, המשרתת לקוחות ב-160 מדינות ב-6 יבשות.
קריין היא עיר ובירת המחוז של מחוז קריין בטקסס שבארצות הברית.
בשנת 2020 מנתה אוכלוסייתה 3,478 תושבים.
קריין צמחה במהירות בעקבות גילוי נפט באזור בשנות ה-20 של המאה ה-20, וכלכלת האזור עדיין מבוססת על הפקת נפט.
זוהי העיירה המשמעותית היחידה במחוז קריין הדליל מאוכלוסין, והיא מכילה את סניף הדואר היחיד במחוז.
בעוד שסניף הדואר מתוארך לשנת 1908, גילוי הנפט בשנת 1926 הביא מספיק מחפשי הון כדי לאכלס עיירה.
רחובות בעיר קרויים על שם ילדיו של או.
סי קיניסון, סוכן הנדל"ן שצייר את מפת העיר.
בשנים 1926–1930 צמחה העיר במהירות והוקמו בה כנסיות ועסקים פרטיים, שפעלו לצד הגורמים המפוקפקים יותר של חיי הספר.
כמו בעיירות אחרות שצמחו בעקבות גילוי שדות נפט, אזורי מגורים לעובדים זמניים הוקמו זמן רב לפני שהתפתחו שירותים המתאימים לאוכלוסייה הגדלה.
בתחילת שנות ה-30 התאגדה העיר מוניציפלית, ולאחר מכן נסללו כבישים ותשתיות בסיסיות אחרות.
שיא האוכלוסייה, כפי שדווח על ידי מפקד האוכלוסין של ארצות הברית, היה בשנת 1960 ועמד על 3,796. מאז אוכלוסיית העיר קטנה מעט, אך היא נותרה המרכז לשירות שדות הנפט במחוז קריין.
בעיר פועל מוזיאון דרום-מערב המדבר, שמתעד את ההיסטוריה של האזור, והוא מופעל על ידי הוועדה ההיסטורית של מחוז קריין.
קרייסמסר היא חרב טקסית יהודית שנעשה בה שימוש בכמה מקהילות אשכנז בימי הביניים.
יש לציין כי אין מקור הלכתי לשימוש בחרב, אלא שזהו מנהג שמקורו במסורת מאגית־עממית שהושפעה מתפיסות קבליות.
לפי האמונה, החרב נועדה "להרחקת שדים ומזיקים" מהיולדת והילוד הטרי.
לאחר הלידה, אישה (שאינה היולדת) לוקחת את הקרייסמסר ומסובבת אותה סביב היולדת והילוד הטרי, תוך אמירת נוסח מסורתי (הנוסח אבד עם השנים).
המנהג נעשה כל ערב במשך "המעגל" - כחודש עברי (ארבעה או חמישה שבועות).
המקורות המתארים את המנהג מועטים, והוא מוכר בעיקר מתיאורו של רבי יוזפא שמש ומממצאים מוזיאליים מאוחרים.
רבי יוזפא השמש כתב במאה ה-17, באחד מכתבי ידו, תיאור קצר של המנהג:
בנוסף, החרב מתועדת כשייכת לאוסף המוזיאון האלזסי בשטרסבורג, עשויה עץ וברזל, בעלת להב עגול המכוסה בשמונה עשר עיניים בצידו האחד, וצידו השני מכוסה בפסוק "מכשפה לא תחיה".
קריית הוותיקן, בקיצור הוותיקן, ובשמה הרשמי: מְדִינַת קִרְיַת הוָתִיקָן , היא מדינה עצמאית קטנה שהיא מובלעת של רומא שבאיטליה.
זוהי המדינה הקטנה בעולם מבחינת שטחה – 0.49 קמ"ר – ומבחינת האוכלוסייה – 882 נפשות, נכון לדצמבר 2024.
קריית הוותיקן היא הביטוי הטריטוריאלי לעצמאותו וריבונותו של הכס הקדוש (הממשלה האוניברסלית של הכנסייה הקתולית) והאפיפיור.
קריית הוותיקן משמשת מרכז הנצרות הקתולית בעולם, ובהתאם לכך, רוב התושבים הם אנשי דת קתולים העוסקים בוותיקן במקצועות שירותי הדת הנוצרית-קתולית, באתרי הביקור, בארכיון ובמוסדות הכס הקדוש.
השם "קריית הוותיקן" הופיע לראשונה ב-1929 במסגרת ההסכמים הלטראניים שבהם נוסדה קריית הוותיקן כריבונות עצמאית בתוך איטליה.
קריית הוותיקן קרויה על שם גבעת הוותיקן (באיטלקית: Colle Vaticano, בלטינית: Mons Vaticanus) שעל שטחה היא נמצאת וקרויה כך עוד מימי רומא העתיקה.
ככל הנראה מקור השם של גבעת הוותיקן ביישוב אטרוסקי בשם Vatica או Vaticum שהיה באטרוריה.
עם זאת, לא נמצאו שרידים של יישוב כזה.
תאוריה אחרת קושרת את השם לאל הרומי הקדום Vagitanus או Vaticanus , שהיה קשור לבכי הראשון של תינוק שזה עתה נולד.
הכתיב השגור והמקובל בעברית הוא "ותיקן", אם כי על פי האקדמיה ללשון העברית, הוא צריך להיות "וטיקן".
הישות ממנה התפתח הוותיקן של ימינו התגבשה במאה הרביעית כ"נחלת פטרוס הקדוש" – שטחים בריבונות האפיפיור במרכז איטליה.
עם השנים הרחיבו האפיפיורים את שליטתם באזור ובמאה השמינית כבר שלטה מדינת האפיפיור על רומא וסביבתה המורחבת.
בעקבות איומים מצד הלומברדים פנה האפיפיור לפפין הגוץ, שליט הפרנקים אשר העניק למדינת האפיפיור שטחים רבים שאותם כבש במלחמתו מול לומברדיה.
מחווה זו, אשר התרחשה בשנת 756 לספירה, אושררה כעבור זמן על ידי בנו של פפין, קרל הגדול והיא נחשבת בעיני רבים לתחילת קיומה של מדינת הוותיקן.
במאה ה-9 קיבלה המדינה עצמאות מוחלטת ואף ניהלה מלחמות על קיומה מול הקיסרים הגרמנים אשר ראו בה חלק מהאימפריה הרומית הקדושה, מלחמות אשר הגיעו לקיצן בסוף המאה ה-13.
השלטון האפיפיורי במדינה התערער מאוד עקב הפילוג הגדול וגלות אביניון בשנים 1309–1377, אך היא המשיכה להתקיים וחזרה לגדולתה בתקופת הרנסאנס בה היוותה גורם כוח מכריע במפה הפוליטית של אירופה.
בשנת 1791 סיפחה צרפת, בראשות נפוליאון, את המדינה לתחומיה.
נפוליאון נהג במדינה כבשלו ואף ביטל את שלטון האפיפיור פעמיים.
בשנת 1815, בקונגרס וינה, הוחזר השלטון במדינה לאפיפיור, אשר הנהיג בה משטר אבסולוטי ריכוזי.
הדבר נתפס באיטליה כמכשול לאיחוד ההולך ומתקרב.
האפיפיורים נעזרו בצבאות זרים כדי לנסות ולמנוע את סיפוח שטחיהם לממלכת איטליה המתגבשת, אך עם נסיגת הצבא הצרפתי מרומא ב-1870 סופחה העיר ומדינת האפיפיור כולה לאיטליה ובוטל שלטון האפיפיור.